
DĖL ATSAKYMŲ Į TIEKĖJŲ KLAUSIMUS

Siunčiame atsakymus į tiekėjų klausimus “2026-ESO-674-Noreikiškių TP garso slopinimo sienelės projektavimas ir įrengimas” pirkime.
[bookmark: _Hlk25240925]Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

	Eil. Nr.
	Siūloma korekcija / klausimas
	Atsakymas į klausimą/ Informacija apie pirkimo dokumentų tikslinimą

	1.
	Siūlomas 5 mėnesių darbų atlikimo terminas skaičiuojamas nuo sutarties pasirašymo dienos. Jei paaiškėtų, kad statybai būtina gauti oficialų Statybą leidžiantį dokumentą (SLD) per IS „Infostatyba“ arba atlikti papildomas derinimo procedūras su trečiosiomis šalimis, bendras projekto įgyvendinimo terminas turėtų būti pratęsiamas faktiškam leidimų gavimo bei derinimo laikotarpiui.
	Atsakydami į Jūsų klausimą dėl darbų termino pažymime, kad tokia galimybė yra numatyta Sutarties Bendrųjų nuostatų dalyje 9.8 punkte, kuriame apibrėžtos darbų termino pratęsimo sąlygos.

	2.
	Vertindami garso slopinimo sienelės montavimo technologiją ir konstrukcijų kėlimo darbus veikiančios pastotės teritorijoje, atkreipiame dėmesį į padidintos rizikos veiksnius.

Naudojant kėlimo įrenginius (kranus / manipuliatorius), kyla rizika priartėti prie įtampą turinčių elektros įrenginių dalių mažesniu nei leistinu saugiu atstumu (pažeidžiant Saugos eksploatuojant elektros įrenginius taisyklių reikalavimus).

Siekiant užtikrinti saugų darbų vykdymą bei tiksliai suplanuoti montavimo technologiją ir grafikus, prašome patikslinti šią informaciją:

1. Atjungimo galimybė: Ar bus sudaryta galimybė darbų vykdymo metu laikinai atjungti transformatorius?

2. Atjungimo trukmė: Jei atjungimas galimas, kokiai maksimaliai trukmei (valandomis / paromis) transformatorius (-iai) gali būti atjungtas (-i)?

3. Etapiškumas: Ar yra galimybė transformatorius atjungti po vieną (pvz., atjungiant vieną transformatorių ir atliekant darbus jo zonoje, o vėliau analogiškai dirbant prie kito), neužgesinant visos pastotės iš karto?
	Jeigu darbams atlikti būtina tai: transformatorius atjungti po vieną (pvz., atjungiant vieną transformatorių ir atliekant darbus jo zonoje, o vėliau analogiškai dirbant prie kito), tai toks variantas yra priimtiniausias. Vienalaikis dviejų transformatorių atjungimas yra kraštutinė priemonė ir taikoma kai nėra visiškai kitų variantų ir galimybių. 
Taip pat pažymime, kad kiekvienas transformatoriaus atjungimas mažina patikimumą elektros tinkle, todėl transformatoriaus atjungimas leidžiamas minimaliam laikui, per kurį galima įvykdyti darbus. 
Esant būtinybei atlikti atjungimus jie bus derinami tarp Rangovo ir Užsakovo (kuriam laikui, kada ir pan.). 



Vadovaujantis Bendrųjų pirkimų sąlygų (BPS) nuostatomis, nukeliamas ​[Pasirinkite]​ pateikimo terminas. Informacija apie patikslintą terminą pateikiama CVP IS . 

